ÅRSRAPPORT 2024

Endoskopiskolen for gastrointestinal endoskopi

Innhold

[Innhold 1](#_Toc193970547)

[Introduksjon 1](#_Toc193970548)

[Aktivitet i 2024 2](#_Toc193970549)

[Kurslederutdanning - status 2](#_Toc193970550)

[Kurs i 2024 – Avholdte kurs og deltagelse 2](#_Toc193970551)

[Utviklingsarbeid 2024 3](#_Toc193970552)

[Investeringer 3](#_Toc193970553)

[Regnskap 2024 3](#_Toc193970554)

[Vedlegg 4](#_Toc193970555)

## Introduksjon

Endoskopiskolen har organisatorisk tilhørighet under Tarmscreeningseksjonen, Kreftregisteret, FHI og inngår som del av oppdraget med etablering av et nasjonalt tarmscreeningprogram (j.fr. [Prop 1.s. 2024/25](https://www.regjeringen.no/no/dokumenter/prop.-1-s-20242025/id3056475/). Styringsstruktur for Tarmscreeningprogrammet ble i april 2024 endret fra de regionale helseforetakene, under ledelse av Helse Sør-Øst til [felles styringsgruppe for de nasjonale kreftscreeningprogrammene ledet av Hdir](https://www.helsedirektoratet.no/om-oss/rad-og-utvalg/nasjonal-styringsgruppe-for-kreftscreeningprogram%20).

Hovedoppdraget fra 2014 har vært å kvalitetssikre utdanning av leger og sykepleiere som skal utføre koloskopier i Tarmscreeningprogrammet i Norge. Endoskopiskolens strategi og metoder for å oppnå disse målene er beskrevet i [kapittel 10 i Tarmscreeningprogrammets kvalitetsmanual](https://www.kreftregisteret.no/screening/tarmscreening/for-helsepersonell/kvalitetsmanual/kapitte-10-endoskopiskolen/), som også er publisert på [endoskopiskolen.no](http://www.endoskopiskolen.no). Endoskopiskolen driftes av leder ansatt i 20% stilling og kurskoordinator i 40% stilling ved Kreftregisteret. Leger og sykepleiere fra helseregionene jobber med utvikling og gjennomføring av kursene som finansieres via frikjøpsavtaler med foretakene. Endoskopiskolens leder er også leder av Endoskopiutvalget i Tarmscreeningprogrammet og forbereder saker til rådgivnings- og styringsgruppen.

Koloskopikvalitet har siden etableringen av Endoskopiskolen vært hovedfokus. Koloskopiinstruktørkurset (KIK) har vært bærebjelken i Endoskopiskolen. Tall fra Gastronet viser en bedring av kvalitetsindikatorene over år, og KIK har bidratt til dette. Fra 2020 har Endoskopiskolen hatt økende fokus på polypper og adekvat fjerning av disse, og utviklingen av nye kurs har hatt særlig fokus på dette. I tillegg til det overordnede oppdraget blir Endoskopiskolen engasjert i oppgaver basert på behov som identifiseres i fagmiljøet.

## Aktivitet i 2024

### Kurslederutdanning - status

Senior kursledere sertifiseres i Endoskopiskolen gjennom en utdanningsplan for koloskopiinstruktør-utdanningen. Per desember 2024 har vi 9 sertifiserte senior kursledere, samt 1 junior kursleder i utdanning.

For TET polyppkurset er 6 leger og 2 sykepleiere sertifisert som senior kursledere, og vi har 2 leger og 1 sykepleier i prioritert kursleder-utdanning.

Endoskopiskolen har høsten 2024 knyttet til seg 4 leger som er tiltenkt å være kursledere ved et nyetablert treningssenter for avansert polyppektomi.

### Kurs i 2024 – Avholdte kurs og deltagelse

Koloskopiteknikk-kurs (Upskill ifm KIK) 4 kurs 15 deltagere

Koloskopiinstruktørkurs (KIK) 4 kurs 15 deltagere

Polyppkurs for Endoskopiteamet (TET polyppkurs) 4 kurs 70 deltagere

Hands on Polyppektomikurs (HoP) 2 kurs 19 deltagere

##### Koloskopiteknikk-kurs lokalt

Disse kursene er desentralisert og kursledere fra Endoskopiskolen reiser ut til foretak på invitasjon. I 2024 ble det ikke avholdt kurs grunnet utvikling og pilotering av Hands on Polyppektomikurs (HoP) lokalt.

##### KIK og Koloskopiteknikk kurs

Det ble gjennomført 4 Koloskopiinstruktør kurs (KIK), som inkluderer 4 Koloskopiteknikk kurs/Upskill dag 1 av KIK) i 2024.

##### TET polyppkurs

Det ble gjennomført 4 TET polyppkurs i 2024 med til sammen 70 deltagere.

##### Hands on Polyppektomikurs (HoP)

Det ble gjennomført pilotering av 2 Hands on Polyppektomikurs (HoP) ved Sykehuset Østfold og Sykehuset i Vestfold.

##### **Regional Digital Polyppkonferanse**

##### Endoskopiskolen har i 2024 fortsatt med å organisere den regionale polyppkonferansen i Helse Sør-Øst, en ukentlig digital møteplass for endoskopører, med diskusjonsforum for komplekse kolorektale lesjoner. Endoskopiskolens rolle er å bidra til etablering og organisering av disse møtene og videre å bidra til evaluering. Det jobbes strategisk med å øke oppslutningen.

Det er i Helse Vest etablert tilsvarende møte i Bergen og Stavanger. Helse Midt (St Olavs) og Helse Nord (Bodø/Tromsø) har konkrete planer om å komme i gang vinteren 2025.

## Utviklingsarbeid 2024

Det er kontinuerlig behov for oppdatering og det gjøres regelmessig revisjon av innholdet i kursene.

##### Hands on Polyppektomikurs (HoP)

I 2023 startet arbeidet med å utvikle et Hands on polyppektomikurs. Kurset ble pilotert våren og høsten 2024, ved å bygge videre på Koloskopiteknikk kurset som gjennomføres lokalt. Det er i forbindelse med dette kurset utviklet AV utstyr som muliggjør å gjennomføre disse kursene desentralisert. Kurspakken for Polyppektomikurset er under utvikling. Kurset ble godt tatt imot og det planlegges å satse på videre utvikling av dette konseptet i 2025.

##### Etablering av treningssenter for avansert polyppektomi og opprettelse av kvalitetsregister

Siden 2023 har Endoskopiskolen jobbet strategisk med å etablere en satsning på ESD (endoskopisk submukosal disseksjon). Høsten 2024 ble det bevilget midler for å bygge opp et treningssenter for avansert polyppektomi. Endoskopiskolen jobber for å kunne åpne og lansere senteret våren 2025.

Endoskopiskolen har i forbindelse med satsningen på ESD også fremskaffet midler for å finansiere etablering av kvalitetsregister for ESD og EFTR (endoscopic full thickness resection). Skolen er også delaktig i prosess med å etablere nye refusjonskoder for ESD, både for registrering samt å sikre adekvat finansieringen av prosedyren.

## Investeringer

Det er ikke gjort større investeringer i utstyr i 2024. Men det er avsatt midler til opprettelse av et kvalitetsregister for ESD og EFTR i Gastronet.

## Regnskap 2024

Kursporteføljen er blitt gjennomført som planlagt godt innenfor budsjettrammene.

Kreftregisteret, 27. mars 2025.

## Vedlegg

Vedlegg 1: [Regnskap og budsjett](file://int-fil-001/Home/stlb/My%20Documents/Vedlegg%20årsrapport%20Endoskopiskolen/V5_Budsjett%20og%20regnskap_vedlegg%205.docx) 2024